gold
బంగారం కొనుగోళ్లపై జిఎస్‌టి ఎక్కువే!
ముంబయి, మే 15: వస్తుసేవలచట్టం జూలై ఒకటవ తేదీ నుంచి అమలులోకి వస్తే ప్రభుత్వం బంగారం ఆభరణాలపై కూడా నాలుగుశాతం జిఎస్‌టి అమలుకు సిద్ధంచేస్తోంది. ఇందుకు కేంద్ర రాష్ట్ర ప్రభు త్వాలు కూడా అంగీకరించాయి. బంగారం ఆధారిత ఆర్థికసేవలకు మరొక రేటు నిర్ణయిస్తారని అంచనా, ఈరెండు రంగాలనుంచి జిఎస్‌టిరేటు విషయంలో లాబీయింగ్‌ శక్తివంతంగానే జరుగుతోంది. దేశ ఆర్థికరంగంలో అతిపెద్ద ఆర్థిక సంస్కరణగా చెపుతున్న జిఎస్‌టి చట్టం అమలు తర్వాత కీలకమార్పులు రానున్నాయి. చేనేత వస్త్రాలు, హస్తకళలతో పాటు బీడీలపై కూడా జిఎస్‌టిపై సమగ్రచర్చలు జరిపారు. జిఎస్‌టిఅమలయితే సిగరెట్లు తరహా లోనే బీడీలపై కూడా పన్నువిధిస్తారు. బీడీలను కూడా పన్ను వసూలు చేయాలని సిగరెట్‌ కంపెనీలు ఎప్పటినుంచే డిమాండ్‌ చేస్తున్నాయి.
దక్షిణాదిలో రాష్ట్రాలు బంగారం వెండి ఉత్పత్తు లను ఆరుశాతం పన్ను పరిధిలోకి తెస్తామంటు న్నాయి. ఇప్పటికే ఈ రాష్ట్రాల్లో ఐదుశాతం వ్యాట్‌ అమలువుతోంది.పశ్చిమ రాష్ట్రాల్లో ఒకటి శాతం మాత్రమే వ్యాట్‌ ఉండటంతో ఈరాష్ట్రా లు వ్యతిరేకిస్తున్నాయి. అందుకే బులియన్‌పై శ్లాబ్‌ విషయంలో జిఎస్‌టి కౌన్సిల్‌ ఇంకా నిర్ణ యం ప్రకటించలేదు. ఈ తరహా సేవలకు రెండురకాల శ్లాబ్‌రేట్లు ఉంటాయని అంచనా. గరిష్టంగా 18 శాతం, కనిష్టంగా 12శాతం శ్లాబ్‌ వసూలవుతుందని ఆర్ధికశాఖ చెపుతోంది. అలాగే బ్యాంకింగ్‌ బీమా రంగాల పరంగాప్రత్యేక శ్లాబ్‌లు నిర్ణయిస్తామన్నారు. ఈనెల 18,19 తేదీల్లో జమ్ముకాశ్మీర్‌లోని శ్రీనగర్‌ లో జిఎస్‌టి కౌన్సిల్‌మరుసటి భేటీ జరుగుతుంది. వీటిలో పలు వస్తువులు, సేవలకు పన్నుపై నిర్ణయం తీసుకుంటారని భావిస్తున్నారు. ఈభేటీలోనేఉత్పత్తి ఆధారిత పన్నుస్థాయిలపై తుదినిర్ణయం తీసుకుంటారు.